yā́ni dáśa prathamā́nyakṣárāṇi sā dáśākṣaraíkapadā́tha yā́ni viṃśatiḥ sā́ viṃśatyákṣarā dvipadā́tha yā́ni triṃśatsā́ triṃśádakṣarā virāḍátha yāni tráyastriṃśatsā tráyastriṃśadakṣarā́tha yā́ni cátustriṃśatsā cátustriṃśadakṣarā svarāḍátha yatsárvaiśchándobhirayámagníścitastadátichandāstā́ u sárvā íṣṭakā evéṣṭakéti trī́ṇyakṣárāṇi trípadā gāyatrī ténaiṣá gāyatrò'gnirmr̥dā́pa íti trī́ṇyakṣárāṇi trípadā gāyatrī téno evaìṣá gāyatró'tha yádantarā chándasī tatsū́dadohā átha yacchándaḥsvánnaṃ tatpúrīṣaṃ tā ā́hutayastā́ḥ samidhó'tha yacchándāṃsī́tyākhyāyáte tállokampr̥ṇā tadvā́ etatsárvaṃ chándāṃsī́tyevā́khyāyate tatsárvo'gnírlo